b'\n_START_ARTICLE_\nSlatnaskejta.com\n_START_PARAGRAPH_\nslatnaskejta.com je slovenska rolkarska spletna stran, ki je na tem naslovu uradno za\xc4\x8dela delovati decembra 2000. Ime strani je sestavljeno iz\xc2\xa0\xc2\xbbslatna\xc2\xab, kar je pogovorno ime za Roga\xc5\xa1ko Slatino, in\xc2\xa0\xc2\xbbskejta\xc2\xab, kar je pogovorno poimenovanje za rolkanje. \xc5\xbde od za\xc4\x8detka jo ureja Jurij Turn\xc5\xa1ek, material zanjo pa prispevajo samo rolkaji Roga\xc5\xa1ke Slatine, \xc4\x8deprav so med novicami ob\xc4\x8dasno objavljali tudi material obiskovalcev, ki je bil na voljo samo dokler je bila novica na strani. Trenutna dejavnost strani obsega objavo novic o rolkanju s celega sveta, \xc4\x8deprav imajo novice iz Slovenije prednost. Neredno in po navadi z velikimi \xc4\x8dasovnimi razmaki stran objavlja tudi nove videe in slike slatnskih rolkarjev._NEWLINE_Del te strani je tudi S.O.S. (Slatna Obsessed Skateboarders) ekipa, ki so jo ustanovili \xc5\xa1tirje slatnski rolkarji._NEWLINE_Slatnski rolkarji so pod okriljem pripravili manj\xc5\xa1e rolkarko sre\xc4\x8danje v okviru dogodka Na plo\xc5\xa1\xc4\x8dadi 2005 v bli\xc5\xbenjem mestu \xc5\xa0marju pri Jel\xc5\xa1ah 22. oktobra 2005._NEWLINE_Naslednje leto so 30. junija v okviru prireditve \xc5\xa0OK organizirali rolkarsko sre\xc4\x8danje s tekmovanjem za najbolj\xc5\xa1i trik, ki ga je sponzorirala veriga rolkarskih trgovin Mandess.'